Γαλέρα (περιοδικό)

Η Γαλέρα υπήρξε μηνιαίο περιοδικό με έδρα την Αθήνα, το οποίο κυκλοφόρησε 51 τεύχη μεταξύ 2005 και 2010. Εκδιδόταν από το Συνεταιρισμό Ερετών (ερέτης στα αρχαία ελληνικά σημαίνει «κωπηλάτης»). Περιοδικό με σαφή αριστερό πολιτικό προσανατολισμό, η Γαλέρα περιείχε κυρίως κείμενα γνώμης και πολιτικές αναλύσεις. Αυτό που την έκανε ξεχωριστή σε σύγκριση με τα υπόλοιπα πολιτικά έντυπα, ήταν η συνεργασία της με πολλούς γελοιογράφους και δημιουργούς κόμικς.

Εκδόθηκε τον Οκτώβριο του 2005, με διευθυντή τον σκιτσογράφο Γιάννη Καλαϊτζή και διευθυντή σύνταξης τον Χριστόφορο Κάσδαγλη, συγκεντρώνοντας αρκετούς δημιουργούς κόμικς / σκιτσογράφους, ανάμεσα στους οποίους οι Γιάννης Ιωάννου, Ηλίας Μακρής, Ανδρέας Πετρουλάκης, Πέτρος Ζερβός αλλά και αρθρογράφους όπως οι Π. Μπουκάλας, με σαφείς στόχους την ενασχόληση με την πολιτική, την κοινωνία, τα κινήματα και τον πολιτισμό.H «Γαλέρα» άνοιξε χθες τα πανιά της, Η ΚΑΘΗΜΕΡΙΝΗ,  05.10.2005 Πέτρος Ζερβός: Ένας «λαθρεπιβάτης» στη Μπερλινάλε, Life.gr, Cinemag, 24/3/2014 Είχε μεγάλο μέγεθος και στο περιεχόμενό της συνδύαζε κείμενα και κόμικς, όπως σειρές του Σταύρου Ντίλιου, του Soloup, γελοιογραφίες του Σπύρου Δερβενιώτη, Γιάννη Δερμεντζόγλου, τη σειρά με τίτλο «Εγκυκλοπαίδεια Τεράτων», με κείμενα του Γιώργου Μπλάνα και εικονογραφήσεις από τον Κώστα Κυριακάκη, μόνιμες στήλες από τον Άγγελο Τσέκερη και Γιώργο Κυρίτση και τον Γιάννη ΚαλαϊτζήΑκυβέρνητες Πολιτείες, MiC Music Portal, 06/03/2010. Σε κοινωνικά θέματα, πρωταγωνίστησε με την εκστρατεία «Γκολ στη φτώχεια» στη σύσταση ποδοσφαιρικής Ομάδας Αστέγων και υποστήριξε συμμετοχές της στο ποδοσφαιρικό Παγκόσμιο Κύπελλο Αστέγων, σε συνεργασία με πολλούς φορείς ανάμεσα στους οποίους το Ίδρυμα Αστέγων Δήμου Αθηναίων, το Ταχυδρομικό Ταμιευτήριο, η εφημερίδα Ελευθεροτυπία ως χορηγός επικοινωνίας.Μουντιάλ αστέγων , Ελευθεροτυπία, 18 Ιουνίου 2009Για διάκριση στην Κοπεγχάγη, "Goal" - sentragoal.gr, 27/7/2007 Το περιοδικό ήταν επίσης ενεργό σε θέματα πολιτισμού και διοργάνωσε Διεθνές φεστιβάλ ρεαλιστικών κόμικς υπό την αιγίδα / συνεργασία του Πολιτισμικού Οργανισμού του Δήμου Αθηναίων το 2006 Διεθνές φεστιβάλ κόμικς, Καθημερινή, 24.03.2006Haρpenings και κόμικς στο φεστιβάλ της ”Γαλέρας”, in2life.gr, 23 Μαρτίου 2006 και το 1ο Διεθνές Κόμικς Θεσσαλονίκης μαζί με το Μουσείο Κινηματογράφου Θεσσαλονίκης το 2006Με τη Γαλέρα των κόμικς και πλώρη για το λιμάνι της Θεσσαλονίκης…, archive.papandreou.gr, ιστοσελίδα Γιώργου Α. Παπανδρέου, ανάκτηση 23/2/2015.

Στο περιοδικό συνεισέφεραν επίσης και άλλοι ανάμεσα στους οποίους οι Χρήστος Αλεφάντης, αρχισυντάκτηςΗ «Σχεδία» μοιράζει ελπίδα και χαμόγελα, Πρώτο Θέμα, 11/12/2013, Πέτρος Χριστούλιας, Καλανδράνης Δημήτρης, Χερουβείμ Βαγγέλης, Βασίλης Γκογκτζιλάς, Βαγγέλης Ματζίρης, Θανάσης Πέτρου, Τάσος Μαραγκός,Τάσος Μαραγκός (Tasmar) , gigantobooks.gr, ανακτήθηκε στις 23/2/2015 δημιουργοί κόμικς, Νίκος Τσαγκρής δημοσιογράφος, Περικλής Κοροβέσης, αρθρογράφοςΚοροβέσης Περικλής, (1941-): σύντομο βιογραφικό, εργογραφία, 24grammata.com, ανακτήθηκε στις 23/2/2015, Δημήτρης Αρβανίτης, σχεδιαστής, Κώστας Ξ. Γιαννόπουλος, κριτική βιβλίου.Γιαννόπουλος, Κώστας Ξ., biblionet.gr, ανακτήθηκε στις 23/2/2015Ομαδική έκθεση Ελλήνων δημιουργών κόμικς, 14ο Διεθνές Φεστιβάλ Κόμικς Αθήνας

Το 2006 το περιοδικό μηνύθηκε από τον πολιτικό Γιώργο Καρατζαφέρη για αναφορά του σε λεζάντα εικόνας.Είμαστε όλοι Γαλέρες (Karatzaferis Horror Show), pitsirikos.net, 3 Φεβ. 2006

Τον Φεβρουάριο του 2010, ενώ η ύλη του τεύχους 52 είχε ήδη συγκεντρωθεί, η έκδοση διακόπηκε για οικονομικούς λόγους. Παρόλα αυτά το μη εκδοθέν τεύχος ανέβηκε στην ιστοσελίδα του περιοδικού, ενώ η συντακτική ομάδα ανακοίνωσε ότι τόσο ο συνεταιρισμός όσο και η ιστοσελίδα θα παραμείνουν σε λειτουργία, καθώς και ότι θα συνεχιζόταν η εβδομαδιαία εκπομπή του περιοδικού στον ραδιοσταθμό Στο Κόκκινο 105,5 Αναστέλλει την έκδοση της η «Γαλέρα», 25 Φεβρουαρίου 2010, zougla.gr.

 Εξωτερικοί σύνδεσμοι 
 Ιστοσελίδα του περιοδικού (ανενεργή)

Αναφορές

Κατηγορία:Πολιτικά έντυπα
Κατηγορία:Ελληνικά κόμικς
Κατηγορία:Γελοιογραφία